Keskustelu:Transsukupuolisuus

message: Nimistölähde Kielitoimiston sanakirja ei tunne "transsukupuolisuus"-sanaa. Sen sijaan transseksuaalisuus/-seksualismi löytyy. Artikkeli pitäisi siirtää. --SM 16. huhtikuuta 2007 kello 22.42 (UTC)
replies: text: Tässä on tietääkseni epäselvyyttä, joka liittyy sanan "sexual" kääntämiseen. Oikeasti transsukupuolisuus olisi oikea muoto. "Transsukupuolisuudessa on kyse sukupuolen kokemisesta." --Thi 16. huhtikuuta 2007 kello 23.03 (UTC)
replies: text: :Wikipediassa käytetään ennalta sovittuja nimistölähteitä, joissa käytetty sana on transseksuaalisuus tai transseksualismi. Asiassa ei ole mitään epäselvää kun vastakkain ovat ennalta sovittu nimistölähde ja epämääräinen saivartelu. --SM 17. huhtikuuta 2007 kello 10.31 (UTC)
replies: text: ::Tuolla on muuten keskustelua. http://fi.wiktionary.org/wiki/Keskustelu:transseksuaali --Thi 17. huhtikuuta 2007 kello 10.44 (UTC)
replies: text: :::Tuossa ei päästy pyörittelyä pitemmälle. Lähteetön muoto runnottiin vain läpi, tosin tuolla taitavat päteä eri säännöt kuin täällä. --SM 24. huhtikuuta 2007 kello 06.16 (UTC)
replies: text: ::::Huomatkaa nyt sanakirjan ja tietosanakirjan erot: Sanakirjassa esitetään kaikki sanat, joita jossakin käytössä esiintyy tai on lähiaikoina esiintynyt. Siellä esitellään uudet ja vanhat, "oikeat" ja "väärät" termit, jos ne vain ovat käytössä. Sanakirjassa ei edes ole problematiikkaa, millä sanalla artikkeli nimetään, vaan aina jos sanaa löytyy käytöstä, siitä tehdään artikkeli. Saman asian kaikista kutsumamuodoista tehdään _omat_ _erilliset_ artikkelinsa. Vanhat sanat vain merkitään vanhoiksi, kuten on tehty tässäkin tapauksessa. Mutta vanhoja muotoja ei poisteta sanakirjasta.

text: ::::Vain sellaiset sanat poistetaan sanakirjasta, joita ei merkittävästi laajemmin käytetä tai ole lähi vuosikymmeninäkään käytetty. Sanakirjasta halutaan löytyvän kaikki muodot, joita voi yleisesti tavata esim. vanhemmasta kirjallisuudesta. --Aulis Eskola 13. marraskuuta 2008 kello 17.28 (EET)

text: :: Transsukupuolisuus on oikea termi. Transseksuaalisuus on vanha sana, joka johtui käännösvirheestä. Kielitoimiston sanakirja ei valitettavasti ole tältä osin ajan tasalla, mutta seuraavaan painokseen sana varmasti korjataan. Setassa ja Transtukipisteessä puhutaan vain transsukupuolisista. --Elena 25. huhtikuuta 2007 kello 19.46 (UTC)
replies: text: ::: Nuo eivät ole Wikipedian ennalta määriteltyjä virallisia nimistölähteitä, Kielitoimiston sanakirja on. Tuolla ei myöskään sanota että artikkelin nimen voi myös päättää arvelemalla mitä jossakin tulevaisuudessa julkaistussa sanakirjassa sanotaan. Sen voi muuttaa sitten kun uusi painos tulee jos todella on muutettu. --SM 27. huhtikuuta 2007 kello 23.16 (UTC)
replies: text: :::: "Transseksuaalisuus" sana ohjaa tähän artikkeliin ja termiä on käsitelty artikkelissa eli sikäli asia on kohtuullisesti kunnossa. Lisäsin ohjauksen myös "transseksualismi"-termille. --Aulis Eskola 13. marraskuuta 2008 kello 17.34 (EET)
Muutin sanonnan "syntynyt miespuoliseen vartaloon" muotoon "syntynyt vartaloltaan miespuoliseksi". Edellisestä sanamuodosta paistaa läpi tietty ihmiskäsitys, jonka mukaan ihminen on todelliselta luonnoltaan henki tai sielu, joka tulee ruumiiseen "asumaan". Esim. juutalais-kristillisen ihmiskäsityksen mukaan ihminen on kuitenkin psykosomaattinen kokonaisuus ja ruumis enemmän kuin asunto. Ottamatta kantaa siihen miten ihmiskuva mahdollisesti vaikuttaa suhtautumiseen transsukupuolisuuteen olen sitä mieltä että tuo uusi sanamuoto on ihmiskuvan suhteen neutraalimpi. --LemonKing 13. marraskuuta 2008 kello 17.11 (EET)
thread_title: Ensimmäinen keskustelu

message: Kohta "Onko transsukupuolisuus sairaus?" voisi muuttaa "Tautiluokitus". Kysymysmuotoset alaotsikot taitaa rikkoa jotain wikikäytäntöä. Kommentin jätti 80.221.43.125 (keskustelu – muokkaukset).
replies: text: Kuulostaa hyvältä idealta. Kysymysmerkkejä ei taida olla eksplisiittisesti kielletty missään, mutta harvoinpa niitä tosiaan näkee – taitavat olla yleensä tarpeettomia. –neurovelho 18. huhtikuuta 2009 kello 19.18 (EEST)
thread_title: Toinen keskustelu

message: Yritin lisätä jo pitkään puuttuneen lähdeviitteen liittyen transsukupuolisuuden kehitysbiologisiin selityksiin, mutta en Wikipedian mallinteita tarkkaan noudattamallakaan saanut sitä näyttäytymään oikein, kenties osoitteen pituuden vuoksi? Toivottavasti joku osaavampi voisi muotoilla koodin näyttämään viitteen normien mukaisesti. 
replies: text: Kiitos, kun lisäsit lähteen! Korjasin sen toimivaksi. --Elena (keskustelu) 14. lokakuuta 2012 kello 18.36 (EEST)
replies: text: : Koko artikkeli on Setan ja Trasekin kirjoittamaa propagandaa. Artikkeli sisältää pelkkiä valheita eli viiteryhmän itse tekemiä tai etsimällä etsittyjä tutkimuksia, jotka eivät täytä edes tutkimuksen kriteerejä. On valhe, että transsukupuolisten heikon mielenterveyden syy on sosiaalinen hyljeksintä. Syy on sukupuolidysforia. On valhe, että transsukupuolisuudelle olisi biologinen perusta. On valhe, että transihmisten aivot eivät ole täysin naisen eivätkä miehen aivot. Tällaista luokittelua ei ylipäätään voida tehdä. --84.248.104.7 29. huhtikuuta 2019 kello 02.03 (EEST)
thread_title: Kolmas keskustelu

message: Mielestäni kaikkiin listan henkilöihin tulisi liittää lähde, kuten artikkelissa Luettelo tunnetuista homo- ja biseksuaaleista, etenkin kun tietoa ei ole lähteistetty kaikissa henkilöartikkeleissa (tai artikkelia ei ole). --188.67.134.103 14. joulukuuta 2014 kello 23.40 (EET)
Totta. Koska luettelo oli poistettu, loin uuden, siihen tulee lähteet. Tarvitsisin siellä kuitenkin muotoiluapua, kiitos. Dachs esq (keskustelu) 7. marraskuuta 2016 kello 20.13 (EET)
thread_title:  Lähteet listaan tunnetuista transsukupuolisista?  

message: *Gender dysphoria enemmän esille. Se on tärkein kriteeri per DSM. Jos ei kärsi gender dysphoriasta, tällöin ei ole DSM:n mukaan transsukupuolinen. DSM:ssä gender dysphoria on määritelmä.
*Androgeenireseptorien toimintahäiriö MtF-transsukupuolisuudessa selittäjänä
*Argumentti transsukupuolisuudesta aivojen intersex-tilana. Tähän liittyy se, että intersex ja trans eivät olisikaan niin erillisiä ilmiöitä.
*Se fakta että kaikki MtF-transsukupuoliset eivät inhoa penistään, eivätkä halua sille tehtävän mitään. Vaikka MtF näyttäisi aivan naiselta, haluaa säilyttää peniksen.
*Se fakta että transsukupuolisten mt-ongelmat voivat jatkua hoidoista ja leikkauksista huolimatta. Tämä tarkoittaa, että mt-ongelmat eivät välttämättä korjaannu toimilla. Iso pointti toimiin liittyen.
*Peniksen poistamisen jälkeen MtF:llä ei ghost sensations. Tukee käsitystä että aivoissa ei vastinetta ja kehon osa oli väärä https://en.wikipedia.org/wiki/Phantom_limb Hartz (keskustelu) 3. maaliskuuta 2018 kello 19.04 (EET)
*Lapsuudessa koettu gender dysphoria voi kadota murrosiässä. Tästä oli tilastotietoa, että valtaosalla lapsuudessa kärsineistä parantuu oireista kunhan murrosiässä sukupuolihormonit vahvistavat käsitystä sukupuolesta. "only 12 to 27 percent of transgender children still believe they are transgender when they become adults. Often a child's feelings of gender dysphoria disappear before adolescence"
*Enemmän puberty blockereista --Hartz (keskustelu) 3. maaliskuuta 2018 kello 19.16 (EET)
replies: text: : Valtaosa löytyy jo nykyisestä artikkelista. Relevanttien lähteiden löytäminen taitaa olla ongelma noissa muissa, varsinkin sen suhteen mitä päätelmiä mistäkin tekee. --91.155.106.105 5. maaliskuuta 2018 kello 18.24 (EET)
thread_title:  Ehdotuksia artikkelin parantamiseksi 

message: * Aivojen maskulinisaatioon liittyen olen saanut selville, että kyseessä on lähinnä hypotalamuksen poikkeava koko ja muoto. Tämä tarkoittaa, että hormonien eritystä ohjaava säätelykeskus ei yksinkertaisesti ole sukupuolelle tyypillinen. Artikkelissa ei mainita hypotalamuksesta mitään. Tämä on kuitenkin merkittävä asia, kun jos aivojen rakenne on sukupuolelle epätyypillinen, eikä hormonien säätelyjärjestelmä toimi odotetusti. Tämä on ns. parempi selitys kuin androgeenireseptorien häiriö.
* Aivojen maskulinisaatioon liittyen testosteroni on vain esiaste. Testosteroni muuntuu estradioliksi. Aivojen maskulinisaatio tapahtuu tämän estradiolin vaikutuksesta, ei testosteronin. Sitenpä estradioliin liittyviä selityksiä voivat olla aromataasi-entsyymi ja estrogeenireseptorit, sillä estradioli on itse asiassa estrogeeni eikä androgeeni. MtF-transsukupuolisuuden syyn selvittämisessä mennään pieleen, ellei tätä faktaa mainita, että aivot maskulinisoiva hormoni on estradioli eikä testosteroni ja estradioli on estrogeeni eikä androgeeni. Nykyisellään artikkeli siis johtaa harhaan. --Hartz (keskustelu) 10. toukokuuta 2018 kello 08.42 (EEST)
thread_title:  Lisää parannusehdotuksia 

message: Olen tässä silmäillyt Wikipedian seksuaalisuutta ja sukupuolta käsitteleviä artikkeleja läpi. Monet niistä ovat todella kehnoja. Tämä artikkeli näyttää ainakin pintapuolisesti pätevältä. Kielenhuoltoa se kaipaisi. Samoin voisi olla hyvä rakentaa artikkeliin runkoa 1–2 yleislähteen pohjalta. Varsinainen syy tälle laatuarvioinnille on kuitenkin se, että olisi hyvä, jos joku aihetta oikeasti tunteva jaksaisi silmäillä sen läpi. Se on sitten toinen asia, onko suomenkielisessä Wikipediassa riittävän pätevöitynyttä käyttäjää. Elena oli aikanaan tämäntyyppisistä aiheista kiinnostunut, mutta en osaa sanoa, onko hänellä enää jaksamista taistella tuulimyllyjä vastaan. Kriittistä silmää tarvittaisiin myös siksi, että tutkimuksiakin voi referoida tarkoitushakuisesti. Tämän artikkelin viitteistys on aukoton, mutta se ei vielä automaattisesti takaa, että tieto on oikeaa ja painotukset järkeviä. --Miihkali (K • M) 10. tammikuuta 2021 kello 12.49 (EET)
replies: text: Mainita voisi transsukupuolisten "vastustamisesta", eli siis poliittiset liikkeet ja mielipiteet jotka haastavat transsukupuolisuuden konseptina, kyllähän sitä aika laajalti esiintyy. Seksuaalisuudesta kertovaa osiota voisi mielestäni hieman selventää. --Hedelmätiski (keskustelu) 10. tammikuuta 2021 kello 14.57 (EET)
replies: text: :Kai nuo pitäisi mainita kun käytännössä vaikuttavat transsukupuolisten elämään, mutta kun nuo liikkeet ja mielipiteet kuitenkin edustavat tieteen yleisen konsensuksen vastaista näennäistieteellistä näkökulmaa, ei transsukupuolisuuden konseptina haastamista minusta sinänsä tarvitsisi korostaa sen enempää kuin maapallon pyöreyden haastamista ja litteän maan uskomusta artikkelissa Maa.--Fotogurachan (keskustelu) 12. tammikuuta 2021 kello 18.21 (EET)
replies: text: :: Ymmärrän näkökulmasi. Mielestäni transsukupuolisuuden kriittisyys on kuitenkin poliittisesti edelleen varsin ajankohtainen asia, ja varsin laajamittaista keskustelua aiheesta edelleen käydään, toisin kuin vaikkapa maan litteydestä.  Mielestäni jonkinlainen nopea ja tiivis sivuaminen olisi aiheellinen, mutta tossa on kyllä perää. --Hedelmätiski (keskustelu) 12. tammikuuta 2021 kello 18.57 (EET)

text: Minusta tämä vaikuttaa sisällöltään suhteellisen neutraalilta ja pätevältä, mutta on tässä joitakin ongelmia. Lähteistys on aika epämääräisen silppuista, johdanto etenee minusta epäloogisessa järjestyksessä, osio historiasta on erikoisesti painotettu ja jaoteltu (Suomi/lääketiede/pari poimintaa kaukaisesta menneisyydestä) ja osio(t) transsukupuolisten asemasta kulttuurissa ja politiikassa puuttuu kokonaan (siellä voisi mainita myös nuo yllä esiintuodut vastustajat). Siivosin epämääräistä lähteistystä korjaamalla rikkinäisiä ja nähtävästi virheellisiä lähdeviitteitä, heti johdannon jälkeen on kuitenkin edelleen lähteetön tekstikappale ja Historia-osassa on ainakin yksi epäilyttävä lähde (1930-luvun kirja, josta on ilmeisesti käytetty lähteenä kirjan myyjän kirjoittamaa lyhyttä kuvausta).--Fotogurachan (keskustelu) 12. tammikuuta 2021 kello 23.57 (EET)
replies: text: : Minustakin syrjinnästä voisi kirjoittaa enemmänkin, se on kuitenkin iso ongelma joka haittaa monien transsukupuolisten elämää jopa päivittäin. Aihetta sivutaan nyt monessa kohtaa, mutta vain ohimennen. Luonteva muotoilu voisi olla jotain tämän tyyppistä: ”Syrjinnälle ominainen piirre on, että transsukupuolisuuden olemassaolo ja hoidon tarve kiistetään.” Esiin voisi tuoda myös syrjinnän yleisyyttä ja ilmenemismuotoja, aiheesta lienee kuitenkin paljon tutkimusta. Hoidon tarpeen kiistämiseen liittyen voisi pohtia vähän sitäkin, miksi transsukupuolisuutta hoidetaan hormonihoidoilla ja kirurgialla eikä identiteetin muuttamiseen tähtäävällä psykoterapialla. Tämä on kuitenkin sellainen seikka, joka lähes aina nousee esiin, kun transsukupuolisuudesta puhutaan julkisuudessa. (Syynä ymmärtääkseni se, ettei psykoterapiasta ainakaan useimmissa tapauksissa ole apua eivätkä transsukupuoliset itse yleensä halua muuttaa identiteettiään.) — Voin yrittää tehdä silppulähteistykselle jotain, joskaan en lupaa mitään. Ainakin historiaosan pohjalle olisi varmaan löydettävissä jonkinlainen yleisesitys. Tuo Venus Castina vähän epäilyttää minua. Esimerkiksi tämmöinen lähde löytyy Google Booksista, mutta siinä viitataan samaan Clarence Joseph Bullietiin (1928), jota tämä nykyinen suomiwikin artikkeli käyttää lähteenä. Luulisi, että aiheesta olisi tuoreempiakin lähteitä saatavilla, jos kyse olisi jotenkin merkittävästä ilmiöstä. Englanninkielisessä Wikipediassakaan ei ole Venus Castinaan liittyen kuin ikivanhoja lähteitä ja sitten tuo niihin referoiva tuoreempi Dallas Dennyn (kuulostaa ihan Paluu tulevaisuuteen -hahmolta) toimittama Current Concepts in Transgender Identity vuodelta 1998. Voi tietysti olla, ettei Venus Castina ole antiikista periytyvä käsite vaan Bullietin antama ad hoc -nimitys, joka on sitten väärinkäsitysten kautta alkanut elää omaa elämäänsä. Täytyy silmäillä hänen kirjaansa, kun se kerran Archive.orgista löytyy. Pikaisella silmäyksellä Bulliet ei pistä Herodotoksen nimiin Venus Castinaa vaan aivan toisen anekdootin, nimittäin skyyttalaisia vaivanneen ”naistaudin”. Haiskahtaa suoraan sanottuna vähän siltä, ettei viitteen laittaja ole oikeasti lukenut Bullietin kirjaa, vaan kopsannut sen jostakin, todennäköisimmin tuosta enkkuwikin artikkelista. Yli 300-sivuiseen kirjaan viitataan ylimalkaisesti ilman sivunumeroa ja linkkikin on joku nettikauppa. --Miihkali (K • M) 13. tammikuuta 2021 kello 09.04 (EET)

text: Ehkä ois parempi, että artikkeli ei ala kenenkään yksittäisen henkilön kuvalla? J.K Nakkila (keskustelu) 6. helmikuuta 2021 kello 20.04 (EET)
replies: text: :Voin yhtyä tähän ehdotukseen. --Prospero One (keskustelu) 6. helmikuuta 2021 kello 20.37 (EET)
replies: text: :: Turhasti se tuossa vain istuu ilman sen kummempaa syytä. --Hedelmätiski (keskustelu) 6. helmikuuta 2021 kello 21.55 (EET)

text: :Otin pois. J.K Nakkila (keskustelu) 7. helmikuuta 2021 kello 23.39 (EET)
Ilmeisesti tässä on vielä ongelmia. Arkistoin. J.K Nakkila (keskustelu) 13. maaliskuuta 2021 kello 12.45 (EET)
</div>
thread_title:  Laatuarviointi 

message: Koen ongelmallisena sen, että jonkin ihmisryhmän sukupuolen perusartikkeli olisi samalla tautiluokitteluartikkeli. Tälläinen ryhmittely voi hyvinkin ahdistaa tai  sairastuttaa ainakin heikompana hetkenä ketä tahansa, siis terveitäkin transsukupuolisia ja heidän läheisiään. Ehdotan pohdittavaksi, voisiko aihepiirin tautiluokittelua (on jo artikkeli sukupuolidysforia),  suhtautumisen ja luokittelun historiaa tai hoitoa käsittelevän artikkeliosuuden eriyttää sosiaalisesta ihmisryhmää koskevasta perusartikkelista. Muutoksella artikkelin sisällölliseen jakoon voisi aihepiirin ja ihmisryhmän perusartikkelista tulla terveys-sairaus-akselilla neutraalimpi tietosanakirja-artikkeli. Enkkuwikin vastaavassa :en:transgender-artikkeli ei käsittele tautiluokittelua, :en:transsexuality-artikkelissakin sitä on kosolti vähemmän kuin fiwikin artikkelissa.-Paju (keskustelu) 25. tammikuuta 2023 kello 15.54 (EET)
thread_title:  Transsukupuolisuus ja tautiluokittelu 

message: Poistin artikkelista väitteen, jonka mukaan sukupuolenkorjaushoito vähentäisi transsukupuolisten itsemurhia. Koska vuonna 2011 julkaistun laajan Ruotsalaisen väestöseurantatutkimuksen (Follow-Up of Transsexual Persons Undergoing Sex Reassignment Surgery: Cohort Study in Sweden) mukaan sukupuolenkorjaushoidon läpikäyneiden itsemurhakuolleisuus oli lähes 20 kertaa normaalia suurempi.)93.106.8.190 29. toukokuuta 2023 kello 02.52 (EEST)
replies: text: PDF-muotoisen artikkeln voi ladata täältä. Tutkimuksessa olivat mukana vain ”post-operative transsexual persons that also legally changed sex. – – Given the nature of sex reassignment, a double blind randomized controlled study of the result after sex reassignment is not feasible. We therefore have to rely on other study designs. For the purpose of evaluating whether sex reassignment is an effective treatment for gender dysphoria, it is reasonable to compare reported gender dysphoria pre and post treatment. Such studies have been conducted either prospectively or retrospectively, and suggest that sex reassignment of transsexual persons improves quality of life and gender dysphoria. The limitation is of course that the treatment has not been assigned randomly and has not been carried out blindly. – – It is therefore important to note that the current study is only informative with respect to transsexuals persons health after sex reassignment; no inferences can be drawn as to the effectiveness of sex reassignment as a treatment for transsexualism. – – As an analogy, similar studies have found increased somatic morbidity, suicide rate, and overall mortality for patients treated for bipolar disorder and schizophrenia. This is important  nformation, but it does not follow that mood stabilizing treatment or antipsychotic treatment is the culprit.” (Sivu 7.) Eli artikkelin mukaan sukupuolenkorjaushoidon läpikäyneillä transsukupuolisilla on keskimääräistä korkeampi itsemurhariski, mutta artikkelissa nimenomaisesti todetaan myös, ettei se vastaa vastaa kysymykseen siitä, vähentääkö sukupuolenkorjaushoito transsukupuolisten itsemurhia. Otokseen kuului vain sellaisia transsukupuolisia, jotka olivat käyneet sukupuolenkorjaushoidon. Verrokkiryhmänä olivat sukupuolenkorjaushoidon läpikäymättömät samanikäiset henkilöt, mutta mukana ei ollut verrokkiryhmää, johon olisi erityisesti valikoitu sellaisia transsukupuolisia, jotka eivät ole käyneet korjaushoidoissa. — On hienoa, että haluat kehittää Wikipedia-artikkeleja, mutta pyytäisin kuitenkin vähän huolellisuutta. Jos esimerkiksi käyttää lähteenä tieteellistä artikkelia, kyseinen artikkeli kannattaisi lukea kokonaan. Nyt perustelit artikkelilla väitettä, johon artikkeli ei ota kantaa. Miihkali (K • M) 30. toukokuuta 2023 kello 18.03 (EEST)
replies: text: :Ok. Mutta minkä tutkimuksen mukaan sukupuolenkorjaushoito vähentää itsemurhia? Ei kai se ainakaan ole kauhean tehokas tapa vähentää itsemurhia, jos kerran sukupuolikorjatuilla on 20-kertainen itsemurhakuolleisuus.46.132.43.138 9. heinäkuuta 2023 kello 03.52 (EEST)
replies: text: ::Lisäsin Wikipedia-artikkeliin tiedon, joka pohjautuu kuluvan vuoden maaliskuussa julkaistuun tieteelliseen artikkeliin. Sen löytämiseen tarvittiin yksi Google-haku hakusanalla ”does sex reassignment reduce suicidality”. Sanoisin, että siihen meni alle minuutti (artikkelin lukemiseen toki pitempi aika). Artikkelissa on lukemattomia virheitä, muun muassa kokonaan toimimaton lähdeviite (””). Setan verkkosivuilla julkaistun kirjoituksen Sateenkaarilasten ja -nuorten pahoinvointiin on puututtava kirjoittajaksi oli lähdeviitteessä merkitty ”Önnön Nöö”. En tiedä, ovatko tuhot yhden vai useamman IP-osoitteen takaa muokkaavan käyttäjän tekemiä, mutta joka tapauksessa ne kertovat törkeästä leväperäisyydestä. Artikkeli pitäisi kirjoittaa kokonaan uudestaan, sillä nykyinen versio perustuu niin huolimattomaan lähteiden lukemiseen ja merkitsemiseen, ettei maksa vaivaa lähteä niitä yksittäin korjailemaan. Miihkali (K • M) 11. heinäkuuta 2023 kello 17.39 (EEST)
replies: text: :::Todetaan vielä lievenyksenä edelliseen, että Önnön Nöön oli artikkeliin lisännyt käyttäjä Naz gul toukokuussa 2021. Kesti siis yli 2 vuotta, että asia huomattiin. Miihkali (K • M) 11. heinäkuuta 2023 kello 17.55 (EEST)
replies: text: ::::Näköjään rikkinäinen lähdeviitekin oli rekisteröityneen käyttäjän tekosia. Oli siis väärin sanoa, että syypäänä olisi kukaan tietty käyttäjä tai erityisesti juuri IP-osoitteen takaa tulevat käyttäjät. Olin tässä asiassa huolimaton ja pyydän sitä anteeksi. Joka tapauksessa artikkelia pitäisi käydä kriittisellä silmällä läpi ja kirjoittaa pitkiä pätkiä tekstiä uudelleen, sillä siinä on paljon huolimattomasti luettuja ja merkittyjä lähteitä. Miihkali (K • M) 11. heinäkuuta 2023 kello 18.02 (EEST)
replies: text: :::::Önnön nöö löytyy myös artikkeleista asukupuolisuus, queer, karhu (homokulttuuri) ja englanninkielinen HLBT-slangi. Arkistosta löytyy esim. https://web.archive.org/web/20190417190418/https://seta.fi/sateenkaaritieto/sateenkaarisanasto/  ja tuon sivun html-koodissa on tekijäksi merkitty ”Önnön Nöö” (<meta property="article:author" content="Önnön Nöö"/>) Anr (keskustelu) 11. heinäkuuta 2023 kello 18.11 (EEST)
replies: text: ::::::Mitä ilmeisimmin olin tässä asiassa väärässä. Hämmentävää — ei siis se, että olin väärässä, vaan se, että Önnön Nöö oli kirjoittajan ”oikea” nimi. Miihkali (K • M) 11. heinäkuuta 2023 kello 18.14 (EEST)
Kiitokset metatutkimuksen löytämisestä! Itse taisin käyttää huonoja hakusanoja.193.210.162.194 15. heinäkuuta 2023 kello 00.47 (EEST)
Mutta mitä tulee keskustelun alkuperäiseen aiheeseen, niin vuonna 2019 julkaistiin maailman ensimmäinen terveydenhoitorekistereitä hyödyntävä tutkimus, jonka aineistona olivat valtion (Ruotsi) kaikki transpolien kautta kirurgisesti sukupuolikorjatut ihmiset, jotka olivat elossa vuonna 2015. Heistä 2,8 % oli yrittänyt itsemurhaa ennen kirurgisia sukupuolenkorjaushoitoja. Lisäksi 45 % oli saanut jonkinlaista psykiatrista hoitoa (esim. lääkereseptin) mielialaongelmien vuoksi. Yksi prosentti hoidetuista yritti itsemurhaa vuoden sisällä sukupuolikorjauksen valmistumisesta eli itsemurhayritysten määrä oli kymmenkertainen koko väestöön verrattuna. Lisäksi 35 % tarvitsi mielialahäiriöön liittyvää hoitoa. 2-3 vuoden kuluttua sukupuolikorjauksesta vielä 0,5 % yritti itsemurhaa ja 37 % tarvitsi psykiatrista hoitoa. 8-9 vuoden kuluttua mielialahäiriöön liittyvää hoitoa sai vielä 33 % samalla kun vain 12 % koko väestöstä sai tällaista hoitoa. Kyseisen tutkimuksen johtopäätökseksi kirjoitettiin tästä huolimatta että "psykiatrisen hoidon väheneminen leikkaushoitojen jälkeen viittaa siihen, että kaikille kirurgista hoitoa haluaville pitäisi tarjota sitä".  https://ajp.psychiatryonline.org/doi/10.1176/appi.ajp.2019.19010080
Kustantaja julkaisi myöhemmin 16 ulkopuolisen tutkijan laatimat 9 kirjoitusta, joissa kritisoitiin tutkimuksessa käytettyjä metodeja.https://ajp.psychiatryonline.org/doi/10.1176/appi.ajp.2020.1778correction 
Tutkimusta täydennettiin tämän vuoksi vuonna 2020 vertaamalla leikkaushoidon läpikäyneitä niihin transsukupuolisiksi diagnosoituihin, jotka eivät olleet halunneet tai uskaltaneet ottaa kirurgisia hoitoja. Tuloksena oli, että kirurgisia hoitoja läpikäyneillä esiintyi lähes kaksi kertaa enemmän itsemurhayrityksiä verrattuna leikkaushoitoja saamattomiin.https://pubmed.ncbi.nlm.nih.gov/32741272/
193.210.162.194 15. heinäkuuta 2023 kello 04.42 (EEST)
Vielä lisäyksenä: em. tulos ei tarkoita (ainakaan välttämättä) sitä, että hormonihoidot eivät voisi vähentää transihmisten henkistä pahoinvointia. (Koska tulos heijastelee ainakin osaksi sitä, että sukuelinkirurgiaan liittyy suuria ongelmia eikä se rintakehäleikkauskaan suju aina ongelmitta.) En ole myöskään satavarma tulkinnasta "2,8 % oli yrittänyt itsemurhaa ennen kirurgisia sukupuolenkorjaushoitoja". Kirjoitin sen kuvaselitteen perusteella. Olisi hyvä, jos joku jaksaisi tarkistaa luvun itse tutkimusraportista, jos se mainitaan siellä, mulla ei ole juuri nyt aikaa ja energiaa.193.210.162.194 15. heinäkuuta 2023 kello 05.37 (EEST)
Lisäsin vielä tiedon, että vuonna 2014 leikattujen itsemurhariski oli ekan vuoden aikana kymmenkertainen muuhun väestöön verrattuna. Tämän tutkimuksen valossa näyttää siis siltä, että transihmisten itsemurhariski on nykyisin suurimmillaan leikkauksen/leikkausten jälkeisenä vuonna. Koska riski oli tuolloin kaksinkertainen niihin verrattuna, jotka eivät saaneet tai halunneet leikkausta/leikkauksia, voisi varmaan ajatella, että huonot leikkaustulokset plus leikkauksista aiheutuvat muut terveysongelmat plus ehkä myös tietoisuus siitä, että lapsen saannin todennäköisyys pienenee huomattavasti leikkauksen vuoksi, johtavat siihen, että itsemurhariski kasvaa viisinkertaiseksi. (Ja loppu riskin kasvusta liittyy muuhun kuin leikkauksiin.) Sääli, ettei tuloksissa verrattu pelkän rintakehäleikkauksen ottaneita alapääleikkauksen läpikäyneisiin. Tämä olisi ollut tosi oleellista, koska alapääleikkaukset on kuitenkin niin harvinaisia. Voisi kuvitella, että alapääleikkaus kasvattaa eniten mt-ongelmien riskiä, koska siihen liittyy niin paljon haittoja.109.240.99.208 15. heinäkuuta 2023 kello 17.23 (EEST)
thread_title: Itsemurhariski

message: Lukuun voisi lisätä tiedon siitä, että valtaosa transpolilla tutkituista aikuispotilaista etenee hormonihoitoihin mutta nuorista vain noin puolet. Myös se on oleellinen tieto, ettei Suomen julkinen terveydenhuolto tarjoa muita leikkauksia kuin sukuelinkirurgian ja rintakehän muotoilun miehiseksi.
https://www.is.fi/kotimaa/art-2000008086905.html 193.210.162.194 15. heinäkuuta 2023 kello 00.47 (EEST)
thread_title: Sukupuolenkorjausprosessi

message: Alapääleikkauksen mahdollisiin haittavaikutuksiin pitäisi lisätä komplikaatioista johtuva kuolema ja mielellään myös arvio siitä, kuinka usein niitä sattuu. Törmäsin aiheeseen vuonna 2014 julkaistussa tutkimuksessa. Siihen osallistui alun perin 33 transnaista, joista yksi kuoli leikkauksen komplikaatioihin. Tekstissä ei kerrottu tarkkaan, kuinka moni heistä leikattiin lopulta, mutta leikattuja oli enemmän kuin 23 ja vähemmän kuin 33. https://publications.aap.org/pediatrics/article-abstract/134/4/696/32932/Young-Adult-Psychological-Outcome-After-Puberty?redirectedFrom=fulltext109.240.100.183 20. elokuuta 2023 kello 19.47 (EEST)
thread_title: Haittavaikutukset

message: Sukupuolen määritys syntymän yhteydessä tapahtuu ensisijaisesti ulkoisten sukuelinten perusteella eikä epämääräisesti "kehon rakenteen" perusteella. Jos ulkoiset sukuelimet ovat epäselviä, tutkitaan kromosomeja. https://julkaisut.valtioneuvosto.fi/bitstream/handle/10024/161410/OMSO_3_2019_Ei_tietoa_eika_vaihtoehtoja_.pdf?sequence=1&isAllowed=y
109.240.100.183 20. elokuuta 2023 kello 20.54 (EEST)
thread_title: Vauvan sukupuolen määrittäminen

message: Transtukipisteen työntekijän mukaan Lääketieteen näkemys transsukupuolisuudesta on uudistunut 2000-luvun aikana siten, ettei sitä pidetä enää kehityshäiriönä.https://ylioppilaslehti.fi/2017/03/asikkalan-tyttoja/https://ylioppilaslehti.fi/2017/03/asikkalan-tyttoja/
46.132.73.255 22. syyskuuta 2023 kello 07.11 (EEST)
replies: text: Missä välissä sitä pidettiin kehityshäiriönä? Sitä pidettiin mielenterveyden häiriönä, joka on teini-iän identiteettisekavuutta ja tekee elämisestä henkisesti vaikeaa arjessa, kunnes palaset alkavat loksahdella paikoilleen. Englannin kielessä transsukupuolisuus on gender variance -käsitteen alla. Tuossa linkissä ei kerrota mitään mistään kehityshäiriöstä. Tyttöjä ja poikia on tosiaan sen verran vaikea erottaa toisistaan ennen murrosikää, että siksi ongelmat usein alkavat teini-iässä. Transtytöt usein leikkivät poikien kanssa ja transpojat tyttöjen kanssa. --37.33.165.75 16. lokakuuta 2023 kello 04.58 (EEST)
thread_title: Historiaa

message: Erään arvion mukaan noin kahdelle prosentille transmiehistä on tehty metoidioplastialeikkaus ja neljännes suunnittelee hakeutuvansa siihen tulevaisuudessa. Metoidioplastia voidaan suorittaa aikaisintaan vuoden kuluttua klitorista suurentavan testosteronihoidon alkamisesta. Klitoriksen ja emättimen kudoksista muotoillaan siinä niin sanottu mikropenis. Mikropeniksen pituus riippuu siitä, onko sitä kasvatettu virtsaputkea pidentämällä, ja se jää alle 7 cm:n pituiseksi. Lähde oli Metoidioplasty. 08/18/2021. https://my.clevelandclinic.org/health/treatments/21668-metoidioplasty  –Kommentin jätti 109.240.67.121 (keskustelu)
thread_title: Kirurgiset hoidot

message: Käyttäjän @Neyvous alkuperäiset muokkaukset kumottiin muokkauksessa 22427629.
Kumotuissa muokkauksissa seuraavat epäkohdat lähteidenkäytössä:
Sukupuolidysforian paranemisprosentti virheellisesti otettu lähteestä, jossa tutkittiin eri diagnoosia "Sukupuoli-identiteetin häiriö", jonka diagnostiset kriteerit ovat erilaiset.
Komorbiditeetin lähteestä puuttuu julkaisualusta, DOI-tunnus ja linkki.
Väite sukupuolenkorjaushoitojen toimivuudesta kumottu riittämättömin perustein. Väitettä tuetaan ennen kumottuja muokkauksia kahdella väitteellä (44 ja 45), joista molemmat ovat kansainvälisesti tunnettuja lähteitä aiheesta. Ensimmäisen epäluotettavuutta ei perustella. Näistä jälkimmäisen epäluotettavuutta perustellaan alkuperäisessä kumoamisessa The Observer-lehden (osa Guardian:ia) artikkelilla. Sivusto https://mediabiasfactcheck.com/the-observer/ kuvaa lehden luotettavuutta tyydyttäväksi ("mixed"). Lisäksi Euroopan komission tilaamassa raportissa https://www.ilga-europe.org/report/annual-review-2024/ huomautetaan Iso-Britannian median sisältävän suuria määrä transvihamielistä sisältöä, joten brittilehti "The Observer" ei välttämättä ole neutraali lähde transsukupuolisuuteen liittyvissä asioissa. Lähteestä voi kyllä kirjoittaa osion artikkeliin, mutta sitä ei voida käyttää artikkelin kannalta keskeisten lähteiden kumoamiseen. Sähköinsinööri57 (keskustelu) 4. kesäkuuta 2024 kello 18.27 (EEST)
replies: text: Sukupuoli-identiteettihäiriö on DSM-4:n nimitys, joka muutettiin DSM-5:ssä sukupuolidysforiaksi. Kyseessä sama diagnostinen luokitus. Diagnostisten kriteerien muuttuminen on normaali osa diagnostien luokitusten kehitystä eikä se siten tarkoita, että kyseessä olisi pohjimmiltaan eri diagnostinen luokitus.

text: Komorbiditeetin lähde löytyy Googlella.

text: The Guardinin objektiivisuudesta voi käydä keskutelua, muttei se tarkoita, että WPATH olisi pätevä lähde. WPATH on epäpätevä taho.Jessica Richardson, "Unveiling the WPATH Files: Exposing the Truth Behind 'Gender-Affirming Care,'" March 6, 2024, Massachusetts Family Institute, https://mafamily.org/2024/03/06/unveiling-the-wpath-files-exposing-the-truth-behind-gender-affirming-care/.Mondegreen, Eliza. "WPATH files fallout is just the beginning." UnHerd, 7 Mar. 2024, https://unherd.com/newsroom/the-wpath-files-fallout-is-just-the-beginning/.  –Kommentin jätti Neyvous (keskustelu – muokkaukset) 5. kesäkuuta 2024 kello 02:25
replies: text: :Antamistasi 10:stä lähteestä:

text: :1. ei liity aiheeseen mitenkään

text: :2. ei toimi

text: :Lähteesi 3. 4. 5. 6. 7. 8. 9. 10. on kaikki uutisia, jotka viittaa samaan lähteeseen: Michael Shellenberger:in "the WPATH files" Yksittäisen journalistin analyysi asiasta ei riitä kumoamaan kansainvälisesti tunnettua transterveydenhuollon asiantuntijajärjestöä.

text: :Mainintasi remissioprosentista on myös kyseenalainen, varsinkin kun se on nostettuna artikkelin johdantoon: Frontiers of psychiatry on tunnettu pseudotieteellisistä julkaisuista.  Dev Psychol julkaisu on puolestaan asteen luotettavampi, mutta on epäselvää, kuinka suuria päätelmiä siitä voi tehdä remissiosta, kun otetaan huomioon myös tutkimuksen julkaisseen klinikan, Torontolaisen Centre for Addiction and Mental Health, eheytyshoitotoiminta , jonka tavoitteena on siis nimenomaan desistanssiluvun korottaminen. Lisäksi vastaavien 9-vuotiaiden desistanssitutkimusten relevanssia on kyseenalaistettu.  Mikäli halutaan lisätä maininta remissioprosentista, se tulee lisätä detransitio-osioon, ei johdantoon, ja samalla lisättävä myös lähteen kriittinen tulkinta neutraalin näkökulman ylläpitämiseksi. Sähköinsinööri57 (keskustelu) 5. kesäkuuta 2024 kello 11.53 (EEST)
Muokkaussota jatkuu. Suojasin artikkelin.--Htm (keskustelu) 5. kesäkuuta 2024 kello 23.03 (EEST) 
=== Lähteet ===
thread_title:  Tarkennetut perustelut muokkausten kumoamiselle 

thread_title:  Lähteet